TV7 JERUUSALEMMA UUDISED
Meie tänased teemad -
Palestiinlased on valmis rääkima kaherahvuselisest riigist
Iisrael on taas üksi
Lõuna-Iisraeli koolid on kinni olnud
Elustatakse Jeesuse ajal kasutusel olnud keelt
TV7 Jeruusalemma Uudistest - Shalom!
Palestiina Vabastusorganisatsiooni PLO kõrge liige Abu Qureia
ütles eelmisel nädalal, et Palestiina omavalitsus on valmis
arutama Iisraeliga kaherahvuselise riigi rajamist.
Kuigi PO peab endiselt paremaks kahe riigi lahendust -
araabiariigi rajamist Iisraeli Kuue Päeva sõjas vabastatud maale,
ütles Abu Qureia intervjuus Iisraeli Raadiole,
et võimalik oleks ka 2-rahvuseline riik,
kus PLO-l oleks põhiseaduslik staatus valitsuses
ja Palestiina araablastel oleks Iisraeli kodakondsus.
Qureia ütles Oslo lepingute 19. aastapäeva kõnes,
et PO peab paremaks lepingu järgimist kuid Iisrael hävitab seda,
arendades jätkuvalt juudi asundusi Juudas ja Samaarias
ning ehitades turvatara.
Paljud Iisraeli juhid on teinud PO-le pärast Oslo lepingute allkirjastamist
erinevaid kompromissettepanekuid.
Kõige heldema plaani pakkus välja kaitseminister Ehud Barak,
olles peaministriks 1999. aastal.
Vastuseks ettepanekule, kus PO oleks saanud oma haldusse
ca 97% Juudast ja Samaariast, alustas tollane PO juht Yasser Arafat
Teist intifadat, mida paljud Iisraeli parempoolsed
nimetavad Oslo sõjaks.
Iisraeli reaktsioon 2-rahvuselisele riigile, millest Iisraelis
on sisemiselt räägitud juba aastaid, on segane.
Paljud kardavad, et juudid kaotaksid oma juudi loomuse
ja lõpuks ka juudiriigi staatuse, kui araabia rahvastik kasvab
ja haarab lõpuks riigis kontrolli.
Paljude Iisraeli ekspertide sõnul on PO väide,
nagu oleks nende valitsusalal ca 4 miljonit elanikku,
tugevasti liialdatud.
Iisraeli rahvastikuteaduse eksperdi ja analüütiku Yoram Ettingeri
hiljutise uurimuse järgi on PO arvud ca 40% kõrgemad
kui praegune PO elanike arv, ja juutide sündivus
on võrdne araablastega, või isegi suurem,
kirjutab Arutz Sheva.
Arutz Sheva intervjuus ütles Iisraeli endine suursaadik USA-s
Zalman Shoval, et Iisraeli ja USA huvid Iraani suhtes erinevad.
Tema sõnul peame harjuma faktiga, et Iisrael on, nagu tavaliselt, üksi.
Shovali sõnul meenutab praegune seis Kuue Päeva sõjale eelnenud olukorda,
mil Iisrael ei saanud USA-lt mingisugust tuge
ja Johnsoni valitsus ütles otse, et kui Iisrael teeb esimese sammu
ja ründab Egiptust, vastutab see tagajärgede eest üksi,
vaatamata faktile, et Egiptus sulges sõjalise käiguna Tirana lahe.
Shovali väitel toetab USA Iisraeli, kui see tundub vajalikuna,
näiteks kui Iisrael näib kaotavat, kuid enda kaitsmise suhtes
pole Iisraelil mõtet USA-lt soovitusi oodata.
Shovali sõnul lähevad USA huvid Iraani ümber pöörlevate
Lähis-Ida sündmuste suhtes palju kaugemale
kui Iisraeli mure tuuma-Iraani üle.
Kuidas Iisraeli rünnak mõjutab tema valimiskampaaniat
jääb valimisteni USA presidendi Barack Obama peamiseks huviks.
Kuid lõpuks näib Obama olevat otsustanud,
et peab hoolitsema USA majanduse eest ja kui ta valitakse uuesti,
muutub too kodumaine teema tema jaoks palju olulisemaks
kui tuuma-Iraan.
Shovali sõnul USA mõistab, et peab tegutsema
ja takistama Iraanil tuumarelva saada mitte tingimata Iisraeli päästmiseks,
vaid päästmaks selle strateegilist positsiooni maailmas
ja eelkõige Lähis-Idas.
Shovali väitel USA lõpuks siiski tegutseb,
kuid siis, kui nemad on valmis liikvele minema, võib olla liiga hilja.
USA tahab lükata konflikti aasta-paari võrra edasi,
kuid igasugune viivitus on kasulik vaid Iraanile.
Lõpuks peab Iisrael otsustama, mis on nende huvides.
Shovali sõnul tuleb seda muidugi teha viisil, mis ei halvusta
ega alahinda Iisraeli sõprust USA-ga.
Eelmise nädala pühapäeva hommikul olid Lõuna-Iisraeli koolid kinni
ja 40 000 last jäi koju, kuna Palestiina terroristid
tulistasid laupäeva õhtul ühest Gaza baasist rakette,
mis tabasid kaht kodu ja haavasid seitset inimest.
Veidi pärast keskööd maandus esimene Grad-rakett
Beersheva linna lähistel ega tekitanud mingit kahju.
Hetke pärast tabas teine rakett naaberlinna Netivot'i,
tekitades tõsiseid purustusi kahele eluasemele,
millest üks hävines täielikult.
Majaelanik jõudis varjuda vannituppa, mis jäi ainsa kohana majas terveks.
Kolm inimest said kergelt viga, kui jooksid varjendisse,
ja neli inimest said esmaabi tõsise šokiseisundi tõttu.
Raketirünnakud Lõuna-Iisraelis tihenesid paari nädala eest
ja Iisrael on vastanud õhurünnakutega Gaza vastu.
Kaitseminister Barak hoiatas mõne aja eest,
et Iisrael võib Gaza tagasi oma kontrolli alla haarata.
Iisrael loovutas Gaza täielikult palestiinlastele 7 aasta eest,
kirjutab Israel Today.
Kuigi Jeesus ja paljud teised Tema ajal elanud juudid
kõnelesid kahtlemata heebrea ja ka kreeka keelt,
oli aramea keel 2000 aasta eest Iisraelimaal kõige levinum.
Aramea on iidse Süüria keel, millel on sidemeid ka Aabrahami perega.
Aramea oli kauplemis- ja igapäevaste vestluste keel.
Ka Jeesus rääkis peamiselt aramea keelt.
Kuid erinevalt heebrea keelest ja selle tänapäevasest vormist,
jäi aramea keel peamiselt surnud keeleks.
Aramea on maroniitide ja Süüria Õigeusu Kiriku ametlik liturgiakeel.
Ka enamik juudi liturgiat on endiselt algupärases aramea keeles,
kuid vähesed palvetajad mõistavad oma palvete sisu.
Huvi aramea keele taas kasutusse võtmise vastu Pühal maal kasvab
ja asja suhtes on tegutsema asutud, eelkõige Galilea piirkonnas elavate
maroniidi kristlaste seas.
Mõne aja eest tegi Galileas asuva araabialinna Jishi riiklik põhikool
Iisraeli Haridusministeeriumile edukaks osutunud ettepaneku
lisada aramea keel vabatahtliku ainena õppekavasse.
Täna õpib ja räägib ca 80 küla last aktiivselt aramea keelt,
mida paljud pidasid Pühal maal väljasurnuks.
Laste ponnistustele aitab kaasa arameakeelne satelliittelesaade
Rootsist, kus ca 80 000 immigrantide kogukonna liiget räägib emakeelena
endiselt aramea keelt, kirjutab Israel Today.
Need olid meie tänased uudised. Shalom ja kohtumiseni!
Tõlge: Monika Jaaguri